มีเพศสัมพันธ์กับแฟน แฟนทำออรัลเซ็กให้ค่ะ ไม่ได้สวมถุงยางอนามัย หลังมีเพศสัมพันธ์มีอาการเจ็บแสบอวัยวะเพศ มีตกขาวออกมาเยอะมากๆ เวลาปัสสาวะเจ็บ เป็นมาได้ 2-3 วันแล้วค่ะ ไม่มีอาการคัน แต่ล่าสุดมีอาการไข้ขึ้นตามมาด้วย ขยับตัวก็เจ็บอวัยวะเพศ และตอนเดินก็เจ็บค่ะ พักการมีเพศสัมพันธ์มา 2 วันแล้วค่ะ
สวัสดีค่ะ อาการเจ็บแสบอวัยวะะเพศ มีตกขาวเยอะ ปัสสาวะแล้วเจ็บ อาจเกิดจาก- โรคเริมที่อวัยวะเพศ หากสังเกตดูในช่วงเริ่มแรก จะมีลักษณะเป็นตุ่มน้ำใสเกิดขึ้น ร่วมกับอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีอาการเจ็บและแสบมาก แผลอาจมีน้ำเหลืองซึมได้ นอกจากนี้อาจมีไข้ ปวดหัว ปวดเมื่อยตัว อ่อนเพลียร่วมด้วย และอาจมีปัสสาวะแสบขัดได้- การติดเชื้อปรสิตในช่องคลอด ซึ่งอาจทำให้อวัยวะเพศและช่องคลอดบวมแดง มีเจ็บ แสบหรือคันได้ ตกขาวมีลักษณะผิดปกติ และมีกลิ่นเหม็น แต่มักไม่ได้ทำให้มีไข้- ติดเชื้อโรคติดต่อทางเพศสัมพันธ์อื่นๆ เช่น หนองในแท้ หนองในเทียม เป็นต้น มักทำให้มีตกขาวที่ผิดปกติ เจ็บอวัยวะเพศ ปัสสาวะแสบขัด และหากเชื้อเข้าสู่มดลูก ทำให้มดลูกอักเสบตามมา ก็จะมีปวดท้องน้อย มีไข้ได้แนะนำว่าควรไปพบสูติ-นรีแพทย์เพื่อตรวจว่าเกิดจากสาเหตุใด จะได้รักษาให้ตรงกับโรคค่ะ ในเบื้องต้น ก็ควรงดการมีเพศสัมพันธ์ไปก่อนค่ะ แบะหากฝ่ายชายมีอาการผิดปกติด้วย เช่น ปัสสาวะผิดปกติ มีตุ่มหรือแผลที่อวัยวะเพศ มีหนองจากอวัยวะเพศ เป็นต้น ก็ควรไปรักษาพร้อมกันค่ะ